પટણા: છેલ્લા કેટલાક સમયથી બિહારનાં રાજકારણમાં આવેલા ગરમાવાનો ગઈ કાલે અંત આવી ગયો છે. જેમાં નીતીશે રાજીનામું આપી દીધા બાદ તરત જ ભાજપે નીતીશકુમારને સમર્થન આપવાની જાહેરાત કરતાં નીતીશનો ગઈ કાલે સાંજે પાંચ વાગે જ શપથવિધિ સમારોહ યોજાવાનો હતો. પરંતુ રાજ્યપાલે આજે સવારે ૧૦ વાગે શપથગ્રહણ કરવા માટે આમંત્રણ આપતાં આજે સવારે નીતીશકુમારને રાજ્યપાલ કેસરીનાથ ત્રિપાઠીએ ફરી વખત બિહારના મુખ્યપ્રધાન તરીકે તેમજ સુશીલ મોદીને નાયબ મુખ્યપ્રધાન તરીકે શપથગ્રહણ કરાવ્યા હતા.